טוביה, תלמיד יב, החליט לנסות למנוע בזבוז מזון אחרי סיור פוקח עיניים בשוק הסיטונאי בירושלים. הוא נפגש עם עוד 15 חברים בכל יום רביעי, הם מצילים ארגזים של ירקות מהשוק - ומבשלים איתם ארוחות שהם מחלקים לקשישים. בעוד 30 שנה הוא רוצה שהמדינה תהיה "מקום שיותר מקבל אנשים ותומך ועוזר להם" • פותחים שנה ב"שקוף": בני הנוער שמנסים לשנות את העולם
שם: טוביה קמבל הוכשטיין כיתה: יב בתיכון הרטמן מגורים: ירושלים איפה פעיל: הצלת מזון ופרויקט "שאר ירקות" עיקר פעילות הארגון: מבשלים אוכל לנזקקים ממזון מוצל "רעב. אני נולדתי בירושלים ויש לי אוכל ולא חסר לי כלום. אבל שתי שכונות מהבית שלי גרים אנשים בלי אוכל בבית ואי אפשר לחיות ככה. אוכל זה הבסיס להכול, לחיים". "רצינו להציל מזון ולתרום אותו לקשישים. הסתובבנו בשוק הסיטונאי בין הדוכנים וגילינו שיש ארגון שאוסף את האוכל שבדרך להיזרק. בכל יום רביעי אנחנו לוקחים מהם ירקות ובחמישי בערב מבשלים. ההתחלה הייתה איטית, הכנו 60 מנות. לאט לאט גדלנו - מחמישה חברה היום אנחנו 15 שמבשלים 150 מנות ומחלקים לקשישים. כדי לחלק את האוכל, השתלבנו בפרויקט נוסף של בית הספר ושל שבט משואות של הצופים, שבו מחלקים מזון לקשישים. קופסה של אורז עם עוף, לחם, וירקות שאנחנו מכינים יחד עם מיץ ענבים או במבה. "למדנו לבשל מההורים את הבסיסי ועם הזמן למדנו בעצמנו ובסוף יצא טעים. מבשלים ירקות ואורז, ממולאים, פלפלים, חצילים, בטטות, סלקים וכל ירק שמתבשל". "אחרי הפעם הראשונה שהסתובבתי בשוק הסיטונאי הייתי בהלם מכמות הירקות שנזרקים, זה זעזע אותי. שמתי לב כמה אוכל אנחנו מבזבזים, באופן אישי וכחברה. חיברתי לזה את האהבה שלי לבישול וככה הגענו לזה".  "חילקתי מנות עם אחותי והתחלנו לדבר עם הקשיש שאליו הבאנו את האוכל. שמנו לב שאנחנו בעצם האנשים היחידים שהוא רואה כל השבוע וכמה זה חשוב, הדיבור הבסיסי הזה, גם אם זה רק שלום. ומאז הוא מחכה לזה כל השבוע". "זה קורה כל שבוע. אתה מקבל את האוכל המוצל ורואה שזה אוכל טוב יותר ממה שאתה קונה בסופר. זה הכי מטלטל אותי שכל שבוע אני רואה את האוכל, שהוא מעולה. אבל לא קונים אותו כי יש לו איזה כתם או צורה לא יפה". "על בזבוז מזון. על כמות האוכל המבוזבז. אומרים ששליש מהאוכל שאנחנו קונים נזרק בסופו של דבר. אין סיבה שכל כך הרבה אוכל יזרק. הייתי רוצה לגרום לאנשים להבין שגם אם מלפפון הוא קטן ולא ישר, הוא עדיין מלפפון מעולה". "הייתי רוצה שזה יהיה מקום שיותר מקבל אנשים ותומך ועוזר להם". "להיות בודד". "לפעמים אתם מתייחסים אלינו כאילו שאנחנו עדיין ילדים ולא מקשיבים עד הסוף. למרות שבסופו של דבר, אנחנו נהיה אלה שנפתור את הבעיות שהדור שלכם והדור שלפניכם יצר. אם זה סרטן או התחממות גלובלית, אלה יהיו אנחנו שנפתור, אחרת לא יהיה לנו המשך". "זה דור חכם אמנם, אבל דור שיכול להיות יותר פתוח כלפי אנשים, יותר אכפתי ומתחשב". "שיהיה שיוויון בחברה. זה הכל". "לשרת החינוך יפעת שאשא ביטון: כפי שאת יודעת הרבה אנשים איבדו אמון בממשלה בשנים האחרונות. לפעמים קשה לדעת אם מה שאומרים לנו הוא אמת. זה נכון לגבי קורונה, לגבי אירן, וכו. האם את חושבת שחוסר האמון בממשלה הוא בעיה רצינית ואם כן איך את חושבת שאפשר להתמודד עם זה ולהביא את רוב האנשים במדינה להאמין בממשלה?" yael.gaton@shakuf.co.il 